আন্তঃলিঙ্গ

আন্তঃলিঙ্গ বা ক্লীবলিঙ্গ (), মানুষ এবং অন্যান্য প্রাণীর ক্রোমোজোম, কর্মক্ষম জননাঙ্গ, যৌন হরমোন অথবা গোপনাঙ্গসহ বিভিন্ন যৌন বৈশিষ্ট্যের সে সকল পার্থক্যকে বোঝাতে ব্যবহৃত হয়, যেগুলো জাতিসংঘের "অফিস অব দি হাই কমিশনার ফর হিউম্যান রাইটস" এর বর্ণনা অনুযায়ী নারী বা পুরুষ দেহের যৌন দ্বিরূপতার ধারণার সঙ্গে পুরোপুরি মেলে না। এই পার্থক্যগুলো হতে পারে যৌনাঙ্গের অস্পষ্টতা, এবং এক্সওয়াই-পুরুষ এবং এক্সএক্স-নারী ব্যতিরেকে অন্যান্য ক্রোমোজোমীয় জিনোটাইপ (জেনেটিক বৈশিষ্ট্য) এবং যৌন ফিনোটাইপ (বাহ্যিক বৈশিষ্ট্য) এর সমন্বয়। আন্তঃলিঙ্গকে পূর্বে উভলিঙ্গ বলা হত কিন্তু বর্তমানে উভলিঙ্গ শব্দটির ব্যবহার সীমিত হয়ে আসছে কারণ শব্দটিকে বিভ্রান্তিকর এবং অসম্মানজনক বলে বিবেচনা করা হয়। ২০০৬ সালে ''ডিজঅর্ডার অব সেক্স ডেভলাপমেন্ট'' (যৌন ক্রমবিকাশের বৈকল্য) হিসেবে আন্তঃলিঙ্গীয় বৈশিষ্ট্যের মেডিক্যাল সঙ্গায়ন প্রবর্তিত হয় যা প্রবর্তনের পর থেকেই যথেষ্ট সমালোচিত হয়েছে।

ধর্ম

হিন্দুধর্ম 
সঙ্গম সাহিত্যে পেডি শব্দটি সে সকলকে বোঝাতে ব্যবহার করা হয় যারা আন্তঃলিঙ্গীয় অবস্থা নিয়ে জন্মেছে; এটি আরও বোঝায় অন্দরলিঙ্গ হিজড়াদের এবং বিভিন্নরকমের অন্যান্য হিজড়াদেরকে। ওয়ার্ন এবং রাজা দাবি করেন যে, আন্তঃলিঙ্গ এবং হিজড়াদের মাঝে তেমন কোন মিল পাওয়া যায় না এবং এসব দাবির বেশিরভাগই ভিত্তিহীন, কিন্তু প্রচলিত ভুল ধারণা আন্তঃলিঙ্গীয় সন্তান এবং নবজাতকদের "পিতামাতদের মাঝে ভীষণ আতঙ্কের জন্ম দেয়।"

ইসলাম 
কুরআনে সূরা শুরার আয়াত (৪৯-৫০) এ নারী ও পুরুষের মিলিত রূপ হিসেবে আল্লাহর আশীর্বাদের একটি অংশস্বরূপ আন্তঃলিঙ্গকে উল্লেখ করা হয়েছে বলে মনে করা হয়, যা নিম্নরূপ: "৪৯) স্বর্গ ও পৃথিবীর কর্তৃত্ব তো আল্লাহরই; আর তিনি সৃষ্টি করেন যা তিনি ইচ্ছা করেন। তিনি যাকে ইচ্ছা কন্যা শিশু দান করেন এবং তিনি যাকে ইচ্ছা তাকে দান করেন পুত্র। (৫০) অথবা তাদেরকে পুত্র ও কন্যা উভয়ই দান করেন এবং যাকে ইচ্ছা বন্ধ্যা করেন। প্রকৃতপক্ষে, তিনিই তো সর্বজ্ঞ এবং ক্ষমতার অধিকারী।"

ইসলামী আইনশাস্ত্রের পণ্ডিতগণ আন্তঃলিঙ্গের ব্যক্তিদের বাহ্যিক যৌনাঙ্গের উপর ভিত্তি করে তাদের মর্যাদা ও অধিকারের বিবরণ দিয়েছেন। তবে, আধুনিক ইসলামী আইনপণ্ডিতগণ তাদের যৌনতা নির্ধারণের জন্য ডাক্তারি ফলাফলকে বেঁছে নিচ্ছেন।  অন্যান্যদের মতই আন্তঃলিঙ্গ ব্যক্তিবর্গের সম্পত্তির অধিকার, বিপরীত লিঙ্গকে বিবাহের অধিকার এবং অন্যান্য সকল নারী পুরুষের মত জীবনযাপনের অধিকার রয়েছে। এই সকল আধিকার সাধারণত তারা সত্যিকার অর্থেই উভলিঙ্গ নাকি নকল উভলিঙ্গ তার উপর নির্ভরশীল।[তথ্যসূত্র প্রয়োজন]

জনসংখ্যার পরিসংখ্যান 
আন্তলিঙ্গ মানুষের সংখ্যা একে বোঝাতে ব্যবহৃত সংজ্ঞার উপর নির্ভর করে। মানবাধিকার প্রতিষ্ঠানগুলো ডাক্তারি তালিকায় আন্তলিঙ্গকে সমস্যা হিসেবে চিহ্নিতকরণের বিষয়টিকে যতদূর সম্ভব বাতিল করার দাবি জানিয়ে থাকে, তবে চিকিৎসাবিজ্ঞানে এই সংজ্ঞা এখনও ব্যবহার হচ্ছে। বর্তমানে-স্থগিত ইন্টারসেক্স সোসাইটি অব নর্থ আমেরিকার বক্তব্য এই যে:

বিশেষজ্ঞ চিকিৎসায়, নবজাতকের লিঙ্গ (নারী বা পুরুষ) নিশ্চিত করতে সার্জারি করা হতে পারে। মানবাধিকার সংস্থার নজরদারির কারণে এই বিষয়টি সমালোচিত হয়ে থাকে।

ব্ল্যাকলেস, ফস্টো-স্টারলিং এট অল. এর মতানুযায়ী, ১.৭ শতাংশ মানুষের জন্ম হয় আন্তঃলিঙ্গ হিসেবে। লিওনার্ড স্যাক্সের মতে, "আন্তলিঙ্গকে ঐ সকল শর্তে সীমাবদ্ধ রাখা উচিত যেগুলোতে ক্রোমোজোমের সেক্সের সঙ্গে ফিনোটাইপীয় সেক্সের কোন সঙ্গতি নেই, অথবা যার ফিনোটাইপ পুরুষ বা মহিলা হিসেবে চিহ্নিত করা সম্ভব নয়।", যা প্রায় ০.০১৮%। এই সংজ্ঞায় ক্লাইনফেল্টার সিনড্রোম এবং অন্যান্য অনেক বৈচিত্র্যকে বাদ দেয়া হয়েছে।

 নিম্নলিখিত সংক্ষিপ্ত বিবরণে উক্ত পরিসংখ্যান উল্লেখ করা হল:

কারণ 

কি কি অবস্থা বা বৈশিষ্ট্যের ফলে আন্তঃলিঙ্গ হয় অথবা আন্তঃলিঙ্গ হয় না, তা নিয়ে বহ মতপার্থক্য আছে, যা কিনা ব্যবহৃত সংজ্ঞাগুলোর উপর নির্ভর করে। বর্তমান মানবাধিকার সংস্থাভিত্তিক সংজ্ঞাগুলো যৌন বৈশিষ্ট্যের এক বিস্তৃত বৈচিত্র্য প্রদান করে, যা নারী বা পুরুষ দেহ হতে আলাদা। ২০১৫ সালে, কাউন্সিল অব ইউরোপ, এবং ইউরোপিয়ান ইউনিয়ন এজেন্সি ফর ফান্ডামেন্টাল রাইটস এবং ইন্টার-আমেরিকান কমিশন অন হিউম্যান রাইটস সেই সকল ডাক্তারি শ্রেণিবিন্যাস তালিকাগুলো পর্যালোচনার আহবান জানিয়েছিলেন  যেগুলোতে কোন প্রয়োজন ছাড়াই আন্তঃলিঙ্গ বৈশিষ্ট্যগুলোকে মেডিক্যালাইজ বা ডাক্তারিকরণ করা হয়েছে। 

.

আরও দেখুন 
 ফ্রী মার্টিন

টীকা

সংস্করণ 
 Senate of Australia, Community Affairs References Committee (25 October 2013). Involuntary or coerced sterilisation of intersex people in Australia.
  
 Georgiann Davis (2001). "DSD is a Perfectly Fine Term": Reasserting Medical Authority through a Shift in Intersex Terminology, in PJ McGann, David J. Hutson (ed.) Sociology of Diagnosis (Advances in Medical Sociology, Volume 12), Emerald Group Publishing Limited, pp. 155–182, DOI: 10.1108/S1057-6290(2011)0000012012.
  
 Alice Dreger (May/June 1998). "Ambiguous sex"--or Ambivalent Medicine? The Hastings Center Report May/Jun 1998, Volume 28, Issue 3 Pages 24–35. http://www.isna.org/articles/ambivalent_medicine
 Anne Fausto-Sterling (2000). Sexing the Body: Gender Politics and the Construction of Sexuality.
 Dan Christian Ghattas and Heinrich Böll Foundation (September 2013). Human Rights Between the Sexes.
 Morgan Holmes (editor) (October 2009). Critical Intersex, Ashgate Publishing.
 Katrina Karkazis (2008). Fixing Sex: Intersex, Medical Authority, and Lived Experience.
 National Advisory Commission on Biomedical Ethics, Switzerland (November 2012). On the management of differences of sex development, Ethical issues relating to "intersexuality", Opinion No. 20/2012.
 Organisation Intersex International Australia, (April 2014). Submission on the ethics of genetic selection against intersex traits.
 San Francisco Human Rights Commission (April 28, 2005). A Human Rights Investigation into the medical "normalization" of intersex people (PDF format via Senate of Australia).
 World Health Organization, OHCHR, UN Women, UNAIDS, UNDP, UNFPA and UNICEF (May 2014) Eliminating forced, coercive and otherwise involuntary sterilization, An interagency statement, ISBN 978 92 4 150732 5.
 Zwischengeschlecht (March 2014). IGM – Historical Overview. Hermaphrodites in the 'Developed World': From Legal Self-Determination to IGM, Supplement 1 in: NGO Report to the 2nd, 3rd and 4th Periodic Report of Switzerland on the Convention on the Rights of the Child (CRC), v2.0, pp. 49–62.

 
সামাজিক লিঙ্গ
জৈবিক লিঙ্গ
চিকিৎসাবৈজ্ঞানিক বিতর্ক